                                                          Z A P I S N I K


13. sjednice VMO Donje Svetice održane 19. svibnja 2022. u 18:30 sati
 u prostorijama mjesne samouprave Mjesnog odbora Volovčica, Kriška 20.


Prisutni članovi vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić
7. Milena Žganjer


Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je prisutno 7 od ukupno 7 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.

Predsjednica pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog Zapisnika 12. sjednice na razmatranje.
Zapisnik je prihvaćen.




D N E V N I     R E D:

1. Sadnja stabala.
2. Očitovanje o Dugoselskoj.
3. Aktualna komunalna problematika,
4. Razno: izvješća, pitanja i prijedlozi.


Predsjedavajuća otvara sjednicu izlaganjem 1. točke:


1.Prijedlozi za sadnju stabala.
Po nalogu gradonačelnika, iz Grada nam je stigao sljedeći prijedlog za ozelenjavanje. 

“Slijedom naloga gradonačelnika, molila bih dostavu lokacija koje smatrate da je potrebno ozelenit sadnjom stabala, a sve s ciljem povećanja zelenila u gradu Zagrebu. 
Po dostavi istog, ispitat će se mogućnosti sadnje, ponajprije s aspekta položaja komunalne infrastrukture, a potom će se iste usuglasiti s Gradskim zavodom za zaštitu spomenika kulture i prirode te Odsjekom za zeleniko, Sektora ta komunalne poslove i zelenilo, ovog Ureda kao i vrsta koja će se sadit na pojedinoj lokaciji, a sve prema pravilima struke. 
 
Molim da isto dostavljate u tabličnom prikazu, u excel formatu, a primjer tablice za popunjavanje možete naći u privitku. 
 
GRAD ZAGREB
Gradski ured za obnovu, izgradnju, prostorno uređenje, graditeljstvo, komunalne poslove i promet 
Sektor za građenje komunalne infrastrukture i održavanje javnoprometnih površina, javnih objekata i javne rasvjete”

Na sljedećoj sjednici u lipnju upisat ćemo sve lokacije u tablicu.
Zasada su prijedlozi lokacija sljedeći:
· Duž cijele ulice Donje Svetice nakon raskrižja s Vukovarskom u smjeru sjevera, sa zapadne strane, na svim dijelovima gdje već nije drvored (uz parkiralište Konzuma, te nakon Planinske ulice, prema Branimirovoj) te obnova postojećeg drvoreda između Ministarstva obrazovanja i Kauflanda, koji je nedavno orezan.

· U Darwinovoj ulici

· Donje Svetice 83a. Dva stabla na stražnjem dijelu ulice, na kraju parkirališta, preko puta garaža

2.  Očitovanje o Dugoselskoj

Stanari Dugoselske 10 i 12  zatražili su pismeno očitovanje o statusu rješavanja njihovih zahtjeva. Vijeće je donosilo zaključke i razmatralo njihove zahtjeve od svoje prve sjednice, te je sastavilo izvješće o tome, koje se nalazi u prilogu uz zapisnik.
Očitovanje će biti poslano na adrese Vijeća Gradske četvrti Peščenica-Žitnjak i predstavnika stanara Dugoselske 10 i 12.

Očitovanje se donosi u formi zaključka!


3.Aktualna komunalna problematika.

3.1.  Kod škole Fran Krsto Frankopan automobili se i dalje nepropisno parkiraju, unatoč zaključcima vijeća, postupanju komunalnog redarstva te iscrtavanju žutih crta koje dodatno naglašavaju ionako zabranjeno parkiranje.
Vijeće smatra da je potrebno vršiti pojačani nadzor ujutro između 7:30 i 8:00, te će se ponovno obratiti komunalnom redarstvu.

3.2.Sprave za vježbanje za odrasle koje su bile u dvorištu škole Fran Krsto Frankopan, a uklonjene su prilikom obnove škole, ne mogu se vratiti na to mjesto.
Vijeće pokušava pronaći novu lokaciju. Prijedlog koji zasad najbolje stoji  da se one premjeste u dvorište ŠRC Pešćenica, koje je trenutno u koncesiji NK HAŠK.
Klubu HAŠK najesen ističe koncesija, pa ćemo vidjeti može li se na neki način u nove uvjete uključiti i to da HAŠK mora otvoriti dio parkirališta za građane i prenamijeniti ih u sportske terene, koji bi ona mogli uključivati i ovo vježbalište.
Drugi prijedlog je Nartska, pored dječjeg parkića, međutim taj prijedlog možda nije moguć, jer potpredsjednica Vijeća kaže da se stanarima obližnjih kuća to ne sviđa, jer vježbači često vježbaju uz glazbu, što im smeta.

3.2.  Potreba uređenja staze od novih zgrada u Darwinovoj do ulice Donje Svetice.
Naime, to je najkraći put kojim bi djeca koja tamo stanuju dolazila do škole FKF, međutim, tu uopće ne postoji staza.
U planu je izgradnja ceste, međutim, trebamo se raspitati za koliko će ona biti izgrađena, te ako neće tako skoro, razmišljati o uređenju pješačkog puta.

4. Razno: 

4.1. Sastanak s firmama Holdinga-izvješće

Predsjednica izvještava vijeće o sastanku s tvrtkama Holdinga na kojem se razgovaralo o boljem radu i suradnji tvrtki Holdinga s mjesnom samoupravom, s obzirom na to da su vijeća mjesnih odbora i gradskih četvrti nezadovoljna komunikacijom, koordinacijom i brzinom provođenja naših zaključaka.
Zapisnik u ovom trenutku još nije stigao, međutim, čini se da problem najvećim dijelom nastaje u nedostatku komunikacije između tih službi te prema mjesnoj samoupravi. Operativno, svima nedostaje kadrova, a po mom mišljenju i organizacije, da bi sve uspjeli izvršiti u kraćem roku.



Sjednica je završila u 20:30 sati


Prilozi zapisniku:

Zahtjev o taksativnom očitovanju Vijeća od stanara Dugoselske 10 i 12 o statusu rješavanja njihovih upita

Očitovanje Vijeća o zahtjevu stanara Dugoselske 10 i 12

Dokumentacija uz Očitovanje Vijeća o zahtjevu stanara Dugoselske 10 i 12



KLASA:024-08/22-03/1058
URBROJ:251-13-11-11-22-2 
Zagreb, 19. svibnja 2022.
Predsjednica Vijeća Mjesnog odbora
Donje Svetice
[bookmark: _GoBack]          							 Valentina Bedeković, v.r. 
